Simona Halep a fost convocată la echipa națională! Meciul cu Ucraina e pe 12 și 13 aprilie
Jucătoarea română de tenis Simona Halep revine după 5 ani în echipa României de Billie Jean King Cup.
Simona Halep va juca pentru echipa națională a României după 5 ani
Dubla câștigătoare de turnee de Mare Șlem se află în aceste zile la Miami, unde se pregătește pentru turneul care va avea loc 19 și 31 martie.
Este prima competiție pentru româncă după octombrie 2022, când a fost depistată pozitiv la un control atidoping.
Ea se pregătește alături de Ana Bogdan (65 WTA), amândouă fiind supravegheate de Horia Tecău, antrenorul echipei României de Billie Jean King Cup.
Mai mult, chiar, Simona și Ana au fost convocate pentru meciul cu Ucraina, programat pe 12 și 13 aprilie, în barajul pentru calificarea la turneul final al întrecerii.
Nici forul român, nici Tecău nu au făcut vreun anunț în acest sens, dar site-ul oficial al Billie Jean King Cup a anunțat loturile României și Ucrainei.
Din echipa României mai fac parte Ana Bogdan, Jaqueline Cristian și Anca Todoni
Alături de Simona și Ana au mai fost conocate Jaqueline Cristian (82 WTA) și Anca Todoni (227 WTA). interesant este că Simona este trecută pe locul 58 WTA, deși a fost radiată din ierarhia mondială din 11 septembrie 2023.
Din echipa Ucrainei fac parte Elina Svitolina (17 WTA) și Lesia Tsurenko (37 WTA), plus gemenele Lyudmila și Nadiia Kichenok, specialiste ale probei de dublu.
Halep a jucat ultima dată pentru echipa României în aprilie 2019, în semifinalele Billie Jean King Cup.
"Tricolorele" au întâlnit Franța, la Rouen, în semifinale, fiind învinse cu 2-3. Simona a adus ambele puncte, după 6-3, 6-1 cu Kristina Mladenovic și 6-7 (6), 6-3, 6-5 cu Caroline Garcia.
Garcia a învins-o cu 6-3, 6-3 pe Mihaela Buzărnescu, Pauline Parmentier a trecut, surprinzător, de Irina Begu cu 6-3, 2-6, 6-2, iar Halep și Monica Niculescu au fost învinse de Garcia și Mladenovic cu 5-7, 6-3, 6-4.